Aristión z Epidaurosu

Aristión (Aristión) bol olympijský víťaz v boxe v štvrtom storočí pred Kr.Mogens Herman Hansen, Polis, str.60Pausanias, Periégésis tés Hellados, 6,13,6.

Aristión, syn Theofila z Epidaurosu, zvíťazil v boxe (pygmé) na 103. olympijských hrách v roku 368 pred Kr. V Olympii sa box zaviedol na 23. hrách v roku 708 pred Kr. a prvým víťazom tejto disciplíny bol Onomastos zo Smyrny.Eusebios, Kronika 2,193.

Keď v druhom storočí grécky cestovateľ Pausanias navštívil olympijskú Altidu, jeho pozornosť zaujala aj socha olympionika Aristióna, ktorá bola pravdepodobne dielom sochárskeho majstra Polykleita z Argu. Podstavec tejto sochy našli v októbri roku 1879 medzi kameňmi východnej časti byzantskej steny. Tento podstavec z čierneho vápenca je štvoruholníkový, zo stôp sochy z hornej plochy sa dá usúdiť, že bola v životnej veľkosti, a že stála rovnomerne na oboch nohách. Pausanias's Description of Greece: Translated With a Commentary (Vol. 4). London: Forgotten Books.  Odborníci podstavec podľa písma (značne zvetraného) datujú do 4. stor. pred Kr.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe